pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมบัญชีกลางอัปเดตบัตรสวัสดิการแห่งรัฐ เดือน ม.ค. 66 จ่ายอะไรบ้าง
วันพฤหัสบดีที่ 5 มกราคม 2566
05/01/2566
กรมบัญชีกลางอัปเดตบัตรสวัสดิการแห่งรัฐ เดือน ม.ค. 66 จ่ายอะไรบ้าง
กรมบัญชีกลางได้เบิกจ่ายและโอนเงินให้แก่หน่วยงานและร้านค้าที่รับชําระค่าสินค้าและบริการผ่านบัตรสวัสดิการแห่งรัฐ ประจําเดือนมกราคม 2566
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กรมบัญชีกลางได้เบิกจ่ายและโอนเงินให้แก่หน่วยงานและร้านค้าที่รับชําระค่าสินค้าและบริการผ่านบัตรสวัสดิการแห่งรัฐ ประจําเดือนมกราคม 2566 ดังนี้
ทุกวันที่ 1 ของเดือน (ไม่สามารถถอนเป็นเงินสดได้ และไม่สะสมในเดือนถัดไป)
- วงเงินซื้อสินค้า 200/300 บาทต่อเดือน
- วงเงินซื้อสินค้า ตามมาตรการช่วยเหลือเงินพิเศษ 200 บาทต่อเดือน (เฉพาะเดือนมกราคม 2566)
- ส่วนลดค่าซื้อก๊าซหุงต้ม 100 บาทต่อ 3 เดือน (ม.ค. - มี.ค. 66)
- ค่าใช้จ่ายในการเดินทาง ประกอบด้วย
* ค่าโดยสารรถ บขส. 500 บาทต่อเดือน
* ค่าโดยสารรถไฟ 500 บาทต่อเดือน
* ค่าโดยสารรถ ขสมก./รถไฟฟ้า (MRT/BTS/ARL) 500 บาทต่อเดือน (สําหรับผู้ถือบัตรสวัสดิการแห่งรัฐที่อาศัยอยู่ในเขต กทม. และปริมณฑล)
ทุกวันที่ 18 ของเดือน (สามารถถอนเป็นเงินสดได้ และสะสมในเดือนถัดไปได้)
- เงินชดเชยค่าไฟฟ้า ไม่เกิน 315 บาทต่อครัวเรือนต่อเดือน (สําหรับผู้ถือบัตรสวัสดิการแห่งรัฐที่ได้ลงทะเบียนกับ กฟน. กฟภ. และกิจการไฟฟ้าสวัสดิการสัมปทานกองทัพเรือ ที่ใช้ไฟฟ้าไม่เกิน 315 บาทต่อเดือน)
- เงินชดเชยตามจํานวนเงินที่ชําระค่าน้ําประปา ไม่เกิน 100 บาทต่อครัวเรือนต่อเดือน (สําหรับผู้ถือบัตรสวัสดิการแห่งรัฐ ที่ได้ลงทะเบียนกับ กปน. กปภ. ที่ใช้น้ําประปาไม่เกิน 315 บาทต่อเดือน จะได้รับเงินคืนค่าน้ําประปาไม่เกิน 100 บาท (ที่ได้ชําระเงินแล้ว) ส่วนที่เกินจาก 100 บาท ผู้ถือบัตรฯ เป็นผู้ชําระเอง)
ทุกวันที่ 22 ของเดือน (สามารถถอนเป็นเงินสดได้ และสะสมในเดือนถัดไปได้)
- เงินเพิ่มเบี้ยความพิการ 200 บาทต่อเดือน (สําหรับผู้ถือบัตรสวัสดิการแห่งรัฐ ที่มีบัตรประจําตัวคนพิการและได้รับเงินเบี้ยความพิการ)
สําหรับเดือนธันวาคม 2565 กรมบัญชีกลางขอรายงานผลการจ่ายเงินให้แก่หน่วยงาน/ร้านค้าที่รับชําระเงินด้วยบัตรสวัสดิการแห่งรัฐ และการโอนเงินเข้ากระเป๋าเงินอิเล็กทรอนิกส์ (e-Money) ตั้งแต่วันที่ 1 - 31 ธันวาคม 2565 ดังนี้
1. สวัสดิการที่ให้เป็นวงเงินในบัตรสวัสดิการแห่งรัฐ  จํานวนเงิน (ล้านบาท)
1.1 วงเงินค่าซื้อสินค้าอุปโภคบริโภค  3,536.65
1.2 วงเงินส่วนลดค่าซื้อก๊าซหุงต้ม  28.16
1.3 วงเงินค่าโดยสารรถเมล์และรถไฟฟ้า  24.45
1.4 วงเงินค่าโดยสารรถบริษัทขนส่ง จํากัด   6.97
1.5 วงเงินค่าโดยสารรถไฟ   16.69
รวมจํานวนเงิน (1)  3,612.92
2. สวัสดิการที่ให้ผ่านกระเป๋าเงินอิเล็กทรอนิกส์ในบัตรสวัสดิการแห่งรัฐ (e-Money) จํานวนเงิน (ล้านบาท)
2.1 มาตรการบรรเทาภาระค่าไฟฟ้า   180.81
2.2 มาตรการบรรเทาภาระค่าน้ําประปา   17.62
2.3 มาตรการเงินเพิ่มเบี้ยความพิการ ตามมติคณะรัฐมนตรีเมื่อวันที่ 28 มกราคม 2563   215.69
รวมจํานวนเงิน (2)  414.12
รวมจํานวนเงินทั้งสิ้น (1) + (2)  4,027.04
“ทั้งนี้ สามารถสอบถามเพิ่มเติมได้ที่ Call Center ศูนย์ลูกค้าสัมพันธ์บัตรสวัสดิการแห่งรัฐ 0 2109 2345 หรือ Call Center กรมบัญชีกลาง 0 2270 6400 ในวัน เวลาราชการ" โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-ธอส. ร่วมต้อนรับปีใหม่ 2566 เปิดตัวเงินฝากออมทรัพย์ Happy Savings อัตราดอกเบี้ยสูงสุด 2.25% ต่อปี
วันพฤหัสบดีที่ 5 มกราคม 2566
05/01/2566
ธอส. ร่วมต้อนรับปีใหม่ 2566 เปิดตัวเงินฝากออมทรัพย์ Happy Savings อัตราดอกเบี้ยสูงสุด 2.25% ต่อปี
ธอส. ร่วมต้อนรับเทศกาลปีใหม่ 2566 จัดแคมเปญพิเศษสําหรับผู้รักการออมกับเงินฝากออมทรัพย์ Happy Savings รับอัตราดอกเบี้ยสูงสุดถึง 2.25% ต่อปี (นับตั้งแต่วันที่เปิดบัญชีถึงวันที่ 31 มีนาคม 2569 )
ธนาคารอาคารสงเคราะห์ (ธอส.) ร่วมต้อนรับเทศกาลปีใหม่ 2566 จัดแคมเปญพิเศษสําหรับผู้รักการออมกับเงินฝากออมทรัพย์ Happy Savings รับอัตราดอกเบี้ยสูงสุดถึง 2.25% ต่อปี (นับตั้งแต่วันที่เปิดบัญชีถึงวันที่ 31 มีนาคม 2569 ) เมื่อเปิดบัญชีเงินฝากตั้งแต่วันนี้ถึง 31 มีนาคม 2566 เพียงเปิดบัญชีขั้นต่ํา 10,000 บาท ขึ้นไป บุคคลธรรมดาได้รับการยกเว้นภาษีดอกเบี้ยเงินฝากอัตราดอกเบี้ยเทียบเท่ากับได้รับอัตราดอกเบี้ยเงินฝากประจํา 2.65% ต่อปี พิเศษ!! เปิดบัญชีตั้งแต่ 3 ล้านบาทขึ้นไป ตั้งแต่วันนี้ถึงวันที่ 31 มกราคม 2566 รับฟรี กระเป๋าบรรจุของใบใหญ่ 1 ราย/1 ใบ สอบถามรายละเอียดเพิ่มเติมได้ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL, GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-“สาธิต” ประกาศ สธ.พร้อมเดินหน้าโครงการ Medical Hub และ Specialised Expo 2028 มุ่งสร้างโอกาสด้านเศรษฐกิจสุขภาพให้กับประเทศ
วันพฤหัสบดีที่ 5 มกราคม 2566
“สาธิต” ประกาศ สธ.พร้อมเดินหน้าโครงการ Medical Hub และ Specialised Expo 2028 มุ่งสร้างโอกาสด้านเศรษฐกิจสุขภาพให้กับประเทศ
รัฐมนตรีช่วยว่าการกระทรวงสาธารณสุข เผย กระทรวงสาธารณสุขพร้อมเดินหน้า 2 โครงการสําคัญของรัฐบาล คือ Medical Hub และ Specialised Expo 2028 ที่จังหวัดภูเก็ต ซึ่งเป็นจุดหมายปลายทางของนักท่องท่องเที่ยวทั่วโลก
รัฐมนตรีช่วยว่าการกระทรวงสาธารณสุข เผย กระทรวงสาธารณสุขพร้อมเดินหน้า 2 โครงการสําคัญของรัฐบาล คือ Medical Hub และ Specialised Expo 2028 ที่จังหวัดภูเก็ต ซึ่งเป็นจุดหมายปลายทางของนักท่องท่องเที่ยวทั่วโลก โดยชูระบบสาธารณสุขที่เข้มแข็ง มุ่งสร้างแรงกระเพื่อมระบบเศรษฐกิจสุขภาพ สร้างโอกาสให้กับผู้ประกอบการและสร้างรายได้ให้กับคนไทย
วันนี้ (5 มกราคม 2566) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังการประชุมโครงการ Medical Hub และโครงการ Specialised Expo 2028 ร่วมกับ นายแพทย์พงศ์เกษม ไข่มุกด์ รองปลัดกระทรวงสาธารณสุข นายแพทย์สุระ วิเศษศักดิ์ อธิบดีกรมสนับสนุนบริการสุขภาพ นายแพทย์กิตติศักดิ์ อักษรวงศ์ ผู้ตรวจราชการกระทรวงสาธารณสุข เขตสุขภาพที่ 11 ว่า กระทรวงสาธารณสุขพร้อมเดินหน้าขับเคลื่อนนโยบายสําคัญของรัฐบาล คือการผลักดันให้จังหวัดภูเก็ตเป็น Medical Hub ซึ่งเป็นโครงการเกิดขึ้นจากการประชุม ครม.สัญจร ที่จังหวัดพังงา และมีการเสนอโครงการผ่านสมาคมอุตสาหกรรมท่องเที่ยวจังหวัดภูเก็ต เพื่อเป็นโครงการนําร่องหลังสถานการณ์โควิด 19 ในพื้นที่อันดามัน โดยได้รับการสนับสนุนจากกระทรวงการคลังมอบที่ดินของกรมธนารักษ์ จํานวน 116 ไร่ บนพื้นที่หาดไม้ขาว จังหวัดภูเก็ต ให้กับกระทรวงสาธารณสุข และเริ่มต้นงบประมาณ 100 กว่าล้านบาท ในการทําโครงสร้างพื้นฐาน เพื่อนําร่องเศรษฐกิจ ตอกย้ําความเชื่อมั่นของระบบสาธารณสุขของประเทศ และต่อยอดการฟื้นฟูเศรษฐกิจของประเทศหลังสถานการณ์โควิด 19
ดร.สาธิตกล่าวต่อว่า ส่วนกรณีที่ประเทศไทยจะเสนอตัวเป็นเจ้าภาพจัดงาน Specialised Expo 2028 ที่จังหวัดภูเก็ต ถือเป็น Thailand agenda เนื่องจากเห็นโอกาสในการขับเคลื่อนเศรษฐกิจหลังวิกฤตโควิด 19 ซึ่งจังหวัดภูเก็ตถือเป็นจุดหมายปลายทางที่สําคัญของนักท่องเที่ยวทั่วโลก เห็นได้จากหลังสถานการณ์โควิด 19 เที่ยวบินในภูเก็ตกลับมาเกือบเท่าเดิมแล้ว โดยขณะนี้เรามาถึงรอบสุดท้าย มี 5 ประเทศเข้าแข่งขัน คือ เซอร์เบีย สเปน สหรัฐอเมริกา อาร์เจนตินา และไทย โดยคณะกรรมการชุดแรกได้เดินทางมาดูสถานที่เมื่อเดือนพฤศจิกายน 2565 ที่ผ่านมา และช่วงเดือนมกราคม 2566 จะมีการจัดประชุมสัมมนาที่ประเทศฝรั่งเศสเพื่อนําเสนอข้อมูลให้แก่ประเทศสมาชิก 113 ประเทศ จากนั้นจะมีการจัดสัมมนาย่อยโดยเชิญตัวแทนจากประเทศสมาชิกมารับฟังข้อมูลที่จังหวัดภูเก็ต ก่อนที่คณะกรรมการจะไปพิจารณาตัดสินในช่วงเดือนมิถุนายน 2566 โดยประเทศที่จะเป็นเจ้าภาพจัดงานจะต้องได้คะแนนเสียง 2 ใน 3
******************************** 5 มกราคม 2566
รัฐบาลไทย-ข่าวทำเนียบรัฐบาล-โครงการบ้าน ธอส. พร้อมอยู่ GHB NPA ready to move-in ปรับปรุงซ่อมแซมบ้านให้เหมือนใหม่ เข้าอยู่ได้ทันทีในราคาบ้านมือสอง
วันพฤหัสบดีที่ 5 มกราคม 2566
05/01/2566
โครงการบ้าน ธอส. พร้อมอยู่ GHB NPA ready to move-in ปรับปรุงซ่อมแซมบ้านให้เหมือนใหม่ เข้าอยู่ได้ทันทีในราคาบ้านมือสอง
ธอส.  เพิ่มทางเลือกให้กับผู้ที่ต้องการซื้อบ้านมือสองคุณภาพดี พร้อมเข้าอยู่ได้ทันทีทุกเวลา โดยไม่ต้องปรับปรุงซ่อมแซมใหม่ กับ “โครงการ บ้าน ธอส. พร้อมอยู่ GHB NPA ready to move-in” ตอบโจทย์คนอยากได้บ้านมือสองราคาย่อมเยาว์
ธนาคารอาคารสงเคราะห์ เพิ่มทางเลือกให้กับผู้ที่ต้องการซื้อบ้านมือสองคุณภาพดี พร้อมเข้าอยู่ได้ทันทีทุกเวลา โดยไม่ต้องปรับปรุงซ่อมแซมใหม่ กับ “โครงการ บ้าน ธอส. พร้อมอยู่ GHB NPA ready to move-in” ตอบโจทย์คนอยากได้บ้านมือสองราคาย่อมเยาว์ แต่คุณภาพคับแก้วเหมือนได้บ้านใหม่ โดยมีบ้านราคาต่ําสุดเพียง 956,000 บาทเท่านั้น พิเศษ!! ซื้อบ้าน ธอส. พร้อมอยู่ รับสิทธิ์โปรโมชั่นสินเชื่ออัตราดอกเบี้ย 0% นานสูงสุด 24 เดือน ทันที
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการเพิ่มทางเลือกให้กับผู้ที่ต้องการมีบ้านเป็นของตนเอง ได้เลือกซื้อบ้านมือสองคุณภาพดี และทําเลที่เหมาะสม สามารถเข้าอยู่อาศัยได้ทันทีโดยไม่ต้องเสียเวลาซ่อมแซม ธอส. ในฐานะสถาบันการเงินเฉพาะกิจของรัฐ ที่มีพันธกิจ “ทําให้คนไทยมีบ้าน” จึงได้จัดทํา “โครงการ บ้าน ธอส.พร้อมอยู่ GHB NPA ready to move-in” โดยธนาคารได้คัดสรรเฉพาะบ้านมือสอง ธอส. ทําเลดี นํามาซ่อมแซมปรับปรุง(รีโนเวท)โดยช่างผู้เชี่ยวชาญ เพื่อให้บ้านมีสภาพที่สวยงาม พร้อมเข้าอยู่อาศัยได้ทันทีเหมือนการซื้อบ้านมือหนึ่ง โดยรายการทรัพย์ที่มีราคาจําหน่ายต่ําสุดเพียง 956,000 บาท เท่านั้น ได้แก่ ทรัพย์ประเภทคอนโดมิเนียม ขนาดเนื้อที่ 29.41 ตารางเมตร ในโครงการเดอะเซ็นเตอร์คอนโดมิเนียม อาคาร 2 อ.ลําลูกกา จ.ปทุมธานี ส่วนรายการที่น่าสนใจ อาทิ ทรัพย์ประเภททาวน์เฮ้าส์ ขนาดเนื้อที่ 17.40 ตารางวา ในโครงการพฤกษาทาวน์ ราชพฤกษ์ อ.เมืองนนทบุรี จ.นนทบุรี ราคาเพียง 2,200,000 บาท และทรัพย์ประเภทคอนโดมิเนียม ขนาดเนื้อที่ 26.02 ตารางเมตร ในโครงการอะพูลคอนโด เขตบางนา กรุงเทพฯ รีโนเวทแล้วจําหน่ายในราคาเพียง 1,600,000 บาท เท่านั้น
นอกจากนี้ ธอส. ยังเพิ่มทางเลือกให้กับลูกค้าที่มีความประสงค์ขอรีโนเวททรัพย์ตามความต้องการของตนเองได้อีกด้วย โดยลูกค้าสามารถเลือกบ้านมือสองที่ต้องการ และแจ้งความประสงค์ให้ธนาคารปรับปรุงขั้นพื้นฐานให้ อาทิ ทาสีใหม่ เปลี่ยนสุขภัณฑ์ ประตู หน้าต่าง และอื่นๆ (ตามที่ตกลงทําสัญญากับธนาคาร) โดยธนาคารจะดําเนินการปรับปรุงซ่อมแซมให้ก่อนส่งมอบบ้านให้กับลูกค้าต่อไป และลูกค้าที่ซื้อบ้านมือสอง ธอส. ใน “โครงการ บ้าน ธอส. พร้อมอยู่ GHB NPA ready to move-in ยังได้สิทธิ์โปรโมชันสินเชื่ออัตราดอกเบี้ย 0% นานสูงสุดถึง 24 เดือน อีกด้วย (เป็นไปตามเงื่อนไขที่ธนาคารกําหนด) สอบถามข้อมูลเพิ่มเติมได้ที่ GH Bank Call Center โทร. 0-2645-9000 กด 5 หรือ Facebook Fanpage บ้านมือสอง ธอส. หรือ ดูข้อมูลบ้านมือสอง ธอส. ได้ที่ www.ghbhomecenter.com, Mobile Application : GHB ALL HOME และ Line Official Account : @ghbnpa
รัฐบาลไทย-ข่าวทำเนียบรัฐบาล-รักษาราชการแทนรองปลัดฯ ณัฏฐิญา นั่งแท่นประธานเตรียมความพร้อมส่งประกวดรางวัลเลิศรัฐ ประจำปี 2566
วันพฤหัสบดีที่ 5 มกราคม 2566
05/01/2566
รักษาราชการแทนรองปลัดฯ ณัฏฐิญา นั่งแท่นประธานเตรียมความพร้อมส่งประกวดรางวัลเลิศรัฐ ประจําปี 2566
รักษาราชการแทนรองปลัดฯ ณัฏฐิญา นั่งแท่นประธานเตรียมความพร้อมส่งประกวดรางวัลเลิศรัฐ ประจําปี 2566
วันนี้ (4 มกราคม 2565) นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เป็นประธานการประชุมคณะกรรมการกํากับติดตามการดําเนินการพัฒนาคุณภาพการบริหารจัดการภาครัฐของ สปอ. เพื่อพิจารณาหลักเกณฑ์การพิจารณาแนวทางการสมัครรางวัลเลิศรัฐประจําปี 2566 โดยในปีนี้ สปอ. มีมติส่งประกวดรางวัลคุณภาพการบริหารจัดการภาครัฐ รายหมวด จํานวน 3 หมวด จากทั้งหมด 6 หมวด คือ หมวดที่ 1 ด้านการนําองค์การและความรับผิดชอบต่อสังคม หมวดที่ 4 ด้านการวิเคราะห์ผลการดําเนินงานขององค์การและการจัดการความรู้ และหมวดที่ 6 ด้านกระบวนการคุณภาพและนวัตกรรม รวมทั้งการส่งประกวดรางวัลคุณภาพการบริหารจัดการภาครัฐ 4.0 โดยมี นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ผู้บริหารจากหน่วยงานส่วนกลาง และอุตสาหกรรมจังหวัด เข้าร่วมการประชุม ณ ห้อง อก.1 ชั้น 2 อาคารสํานักงานปลัดกระทรวงอุตสาหกรรม และผ่านระบบ Zoom Meeting
รัฐบาลไทย-ข่าวทำเนียบรัฐบาล-ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏเชียงใหม่ ประจำปี 2565
วันพฤหัสบดีที่ 5 มกราคม 2566
ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏเชียงใหม่ ประจําปี 2565
ในหลวง โปรดเกล้าฯ เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏเชียงใหม่ ประจําปี 2565
วันที่ 20 ธันวาคม 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ พล.อ.สุรยุทธ์ จุลานนท์ ประธานองคมนตรี เป็นผู้แทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคเหนือ มหาวิทยาลัยราชภัฏเชียงใหม่ ประจําปี 2565 ณ หอประชุมทีปังกรรัศมีโชติ มหาวิทยาลัยราชภัฏเชียงใหม่ ศูนย์แม่ริม อ.แม่ริม จ.เชียงใหม่ เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จํานวน 991 คน เวลา 14.00 น. มีผู้เข้ารับพระราชทานปริญญาบัตร ระดับปริญญาตรี จํานวน 815 คน ระดับปริญญาโท 10 คน และระดับปริญญาเอก 11 คน รวมทั้งสิ้น 1,827 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม และผู้บริหารกระทรวงการอุดมศึกษาฯ เฝ้ารับเสด็จด้วย
รัฐบาลไทย-ข่าวทำเนียบรัฐบาล-สมเด็จพระสังฆราช โปรดให้ปลัดกระทรวงมหาดไทย เข้าเฝ้ารับประทานผ้าไตร 76 ไตร โดยเสด็จพระกุศลโครงการบรรพชาอุปสมบท 99 รูป ถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา ฯ
วันพฤหัสบดีที่ 5 มกราคม 2566
05/01/2566
สมเด็จพระสังฆราช โปรดให้ปลัดกระทรวงมหาดไทย เข้าเฝ้ารับประทานผ้าไตร 76 ไตร โดยเสด็จพระกุศลโครงการบรรพชาอุปสมบท 99 รูป ถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา ฯ
สมเด็จพระสังฆราช โปรดให้ปลัดกระทรวงมหาดไทย เข้าเฝ้ารับประทานผ้าไตร 76 ไตร โดยเสด็จพระกุศลโครงการบรรพชาอุปสมบท 99 รูป ถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา กระทรวงมหาดไทย
เมื่อวันที่ 4 มกราคม 2566 เวลา 16.00 น. สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จลง ณ พระวิหาร วัดราชบพิธสถิตมหาสีมาราม เขตพระนคร กรุงเทพฯ ประทานพระวโรกาสให้ นายสุทธิพงษ์ จุลเจริญ ปลัดกระทรวงมหาดไทย นําคณะผู้บริหารระดับสูงของกระทรวงมหาดไทย เข้าเฝ้ารับประทานผ้าไตร จํานวน 76 ไตร โดยเสด็จพระกุศล โครงการบรรพชาอุปสมบท 99 รูป ถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา กระทรวงมหาดไทย
การนี้ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานพระโอวาท ความโดยสรุปว่า ขออนุโมทนากับปลัดกระทรวงมหาดไทย และคณะผู้บริหาร ตลอดจนข้าราชการ พนักงาน เจ้าหน้าที่ และผู้มีส่วนในการจัดโครงการบรรพชาอุปสมบท 99 รูป ถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา กระทรวงมหาดไทย และขอให้อานิสงส์แห่งการตั้งใจปฏิบัติบูชาในครั้งนี้ ได้ถวายเป็นพระกุศลถวายพระพรแด่ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยสมบูรณ์แข็งแรงในเร็ววัน ทรงพระเจริญยิ่งยืนนาน ดังความตั้งใจปรารถนาของทุกคน
นายสุทธิพงษ์ จุลเจริญ ปลัดกระทรวงมหาดไทย กล่าวว่า กระทรวงมหาดไทยร่วมกับมหาเถรสมาคมและทุกจังหวัดทั่วประเทศ จัดโครงการบรรพชาอุปสมบท 99 รูป ถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและมีพลานามัยแข็งแรงในเร็ววัน โดยกําหนดจัดบรรพชาอุปสมบททั้ง 76 จังหวัด ณ วัดที่จังหวัดกําหนด ภายในเดือนมกราคม 2566 โดยเชิญชวนบุคลากรจากภาคส่วนต่าง ๆ ทั้งภาครัฐ ภาคเอกชน และพี่น้องประชาชนในจังหวัด จํานวน 99 คน สมัครเข้าร่วมโครงการ เป็นเวลา 15 วัน โดยข้าราชการและบุคลากรภาครัฐสามารถร่วมบรรพชาอุปสมบทได้โดยไม่ถือเป็นวันลาเสมือนเป็นการปฏิบัติราชการและได้รับเงินเดือนตามปกติ ตามมติคณะรัฐมนตรี เมื่อวันที่ 27 ธันวาคม 2565 โดยได้รับเมตตาจากเจ้าพระคุณสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ได้โปรดประทานผ้าไตร จังหวัดละ 1 ไตร โดยเสด็จพระกุศล ยังความปลื้มปีติแก่กระทรวงมหาดไทยและพุทธศาสนิกชนทุกคน
รัฐบาลไทย-ข่าวทำเนียบรัฐบาล-พม. เร่งเยียวยาเด็กหนุ่มถูกคอมเมนเตเตอร์ชื่อดังกระทำอนาจาร พร้อมฝากผู้ปกครองดูแลบุตรหลานใกล้ชิดป้องกันเกิดเหตุซ้ำ
วันพฤหัสบดีที่ 5 มกราคม 2566
พม. เร่งเยียวยาเด็กหนุ่มถูกคอมเมนเตเตอร์ชื่อดังกระทําอนาจาร พร้อมฝากผู้ปกครองดูแลบุตรหลานใกล้ชิดป้องกันเกิดเหตุซ้ํา
พม. เร่งเยียวยาเด็กหนุ่มถูกคอมเมนเตเตอร์ชื่อดังกระทําอนาจาร พร้อมฝากผู้ปกครองดูแลบุตรหลานใกล้ชิดป้องกันเกิดเหตุซ้ํา
วานนี้ (3 ม.ค. 66) ชาย อายุ 60 ปี ครูสอนเต้นและคอมเมนเตเตอร์รายการทีวีชื่อดัง ถูกเจ้าหน้าที่ตํารวจจับกุม หลังก่อเหตุล่อลวงเด็กหนุ่ม อายุ16ปีไปกระทําอนาจารที่บ้านพักของตัวเองที่จังหวัดบุรีรัมย์ จนถูกผู้ปกครองของเด็กผู้เสียหายแจ้งความดําเนินคดีที่สถานีตํารวจภูธรจักราชจังหวัดนครราชสีมา
วันนี้ (4 ม.ค. 66) นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า กระทรวง พม. โดยบ้านพักเด็กและครอบครัวจังหวัดนครราชสีมา ได้รับการประสานจากคณะทํางานปราบปรามการล่วงละเมิดทางเพศต่อเด็กทางอินเตอร์เน็ต (TICAC) ตํารวจภูธรภาค 3 และสถานีตํารวจภูธรจักราชให้ร่วมดําเนินการช่วยเหลือเยียวยาแก่เด็กและครอบครัวผู้เสียหาย ทั้งนี้ ได้ให้กําลังใจและสร้างความมั่นใจในการดําเนินคดีอย่างโปร่งใส ยุติธรรม เพื่อสร้างความเข้มแข็งด้านจิตใจให้แก่เด็กและครอบครัว อีกทั้งประสานสํานักงานยุติธรรมจังหวัดนครราชสีมา เพื่อขอรับเงินเยียวยาค่าตอบแทนผู้เสียหายในคดีอาญา และพิจารณาให้การช่วยเหลือเงินสงเคราะห์เด็กในครอบครัวยากจน
นายอนุกูล กล่าวเพิ่มเติมว่า การล่วงละเมิดทางเพศต่อเด็ก นับเป็นภัยอันตรายที่มักเกิดจากคนรู้จักใกล้ตัว โดยที่เด็กไม่ทันระวังตัวเอง ด้วยความไว้เนื้อเชื่อใจและความน่าเชื่อถือของคนใกล้ตัว จึงขอให้พ่อแม่ ผู้ปกครอง ช่วยกันเฝ้าดูแลบุตรหลานอย่างใกล้ชิด และคอยพูดคุยสอบถามเกี่ยวกับคนใกล้ชิดของเด็ก เพื่อป้องกันไม่ให้เกิดการล่วงละเมิดทางเพศกับบุตรหลานของท่าน เพราะจะส่งผลกระทบต่อจิตใจกับเด็กในระยะยาว ทั้งนี้ หากพบเห็นเด็กถูกล่วงละเมิดทางเพศ ขอให้แจ้ง ศูนย์ช่วยเหลือสังคม สายด่วน พม. โทร. 1300 และ Application คุ้มครองเด็ก ตลอด 24 ชั่วโมง รวมทั้งบ้านพักเด็กและครอบครัวทั่วประเทศ
รัฐบาลไทย-ข่าวทำเนียบรัฐบาล-รมช.สุนทร มอบนโยบายกรมฝนหลวงฯ 8 ด้าน
วันพฤหัสบดีที่ 5 มกราคม 2566
รมช.สุนทร มอบนโยบายกรมฝนหลวงฯ 8 ด้าน
รมช.สุนทร มอบนโยบายกรมฝนหลวงฯ 8 ด้าน มุ่งเสริมศักยภาพหน่วยงาน พร้อมช่วยเหลือเกษตรกรที่ขาดแคลนน้ําอย่างทั่วถึง และบรรเทาภัยพิบัติทางธรรมชาติ
วันนี้ (5 มกราคม 2566) เวลา 10.00 น. ณ ห้องประชุมเทวกุล ชั้น 6 กรมฝนหลวงและการบินเกษตร นายสุนทร
ปานแสงทอง รัฐมนตรีช่วยว่าการกระทรวงเกษตรและสหกรณ์ เปิดเผยภายหลังตรวจเยี่ยมและมอบนโยบายการดําเนินงานให้แก่กรมฝนหลวงและการบินเกษตร โดยมีนายสุพิศ พิทักษ์ธรรม รองอธิบดีกรมฝนหลวงและการบินเกษตร รักษาราชการแทนอธิบดีกรมฝนหลวงและการบินเกษตร ข้าราชการ และเจ้าหน้าที่กรมฝนหลวงและการบินเกษตร เข้าร่วม ว่า กรมฝนหลวงและการบินเกษตร ถือเป็นอีกหนึ่งหน่วยงานที่สําคัญของกระทรวงเกษตรและสหกรณ์ ซึ่งมีภารกิจเฉพาะด้านในการปฏิบัติการฝนหลวง เพื่อเพิ่มปริมาณน้ําในพื้นที่การเกษตร พื้นที่ป่าไม้และเขื่อนเก็บกักน้ํา ซึ่งเป็นการช่วยบรรเทาปัญหาความเดือดร้อนของพี่น้องประชาชนที่ขาดแคลนน้ําอุปโภคบริโภค และประสบปัญหาภัยพิบัติทางธรรมชาติด้านต่าง ๆ เช่น ปัญหาหมอกควันไฟป่า ปัญหาฝุ่นละอองขนาดเล็กในอากาศที่ส่งผลกระทบต่อสุขภาพ เป็นต้น ตลอดจนการบรรเทาความรุนแรงของพายุลูกเห็บอีกด้วย
รมช.สุนทร กล่าวว่า ในวันนี้มีความยินดีอย่างยิ่ง ที่ได้รับมอบหมายให้กํากับดูแลกรมฝนหลวงและการบินเกษตร ซึ่งถือเป็นหน่วยงานที่สําคัญในการเพิ่มปริมาณน้ําจากภารกิจปฏิบัติการฝนหลวง จึงได้มีนโยบาย/งานสําคัญ 8 ด้าน ที่กรมฝนหลวงและการบินเกษตรต้องขับเคลื่อน ได้แก่ 1. การต่อยอดตําราฝนหลวงพระราชทาน โดยการกําหนดยุทธศาสตร์เป้าหมายงานวิจัย เพิ่มศักยภาพงานวิจัย เพื่อการพัฒนาต่อยอดวิธีการหรือเทคนิคทําฝนให้มีประสิทธิภาพมากยิ่งขึ้น เช่น การวิจัยเพื่อเพิ่มสูตรหรือปรับสูตรสารฝนหลวง การวิจัยปรับวิธีการทําฝนหรือดัดแปรสภาพอากาศ รวมถึงการศึกษาวิจัยเพื่อนําไปใช้ในกระบวนงานสนับสนุน เช่น วิจัยเพื่อลดการใช้กําลังคนในการบดโปรย เป็นต้น 2. การปฏิบัติการฝนหลวงหรือการทําฝนหลวงให้ประชาชนเห็นผลแบบประทับใจ หมายถึงการระดมทรัพยากรทําฝนในพื้นที่เป้าหมายให้เพียงพอในเชิงปริมาณน้ํา ให้มีความชุ่มชื้นเพียงพอภายในระยะเวลาอันสั้น เพื่อที่จะย้ายไปดําเนินการพื้นที่เป้าหมายอื่นในแบบเดียวกัน 3. นําเทคโนโลยีสมัยใหม่ที่มีประสิทธิภาพมาใช้เป็นเครื่องมือในการปฏิบัติงาน เช่น เครื่องบินแบบใหม่ที่เหมาะสม การนําอากาศยานไร้นักบินมาใช้ในการทําฝน การตรวจสภาพอากาศซึ่งจะสามารถลดต้นทุนได้ การคิดค้นวิธีการโปรยสารแบบอัตโนมัติแทนใช้คนโปรยปรับเครื่องมือและวิธีการบดสารฝนหลวง เป็นต้น 4. สารฝนหลวง ควรมีการปรับวิธีการจัดเก็บสารฝนหลวงให้คงสภาพคงคุณสมบัติได้นานที่สุด เพื่อประสิทธิภาพในการใช้งาน 5. การใช้เครื่องบินให้เกิดประโยชน์และคุ้มค่ามากที่สุด 6. ขยายเครือข่ายอาสาฝนหลวง ขยายการรับรู้ การมีส่วนร่วมระหว่างหน่วยงานและเกษตรกรให้ได้มากที่สุด 7. ให้ความสําคัญด้านการบริหารงานบุคคล ควรมีการวิเคราะห์และทําแผนปรับปรุงโครงสร้าง/กรอบอัตรากําลังให้เหมาะสม 8. ให้ความสําคัญด้านโครงสร้างพื้นฐานอาคาร เช่น โรงเก็บและซ่อมเครื่องบิน โรงเก็บสาร สนามบินบ้านพัก และครุภัณฑ์ที่จําเป็น เพื่อความคล่องตัวในการบริหาร การปฏิบัติการและยกระดับคุณภาพชีวิตของข้าราชการ ต้องมีการจัดทําแผนระยะสั้นระยะยาว
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรมเป็นประธานในพิธีทำบุญตักบาตรเพื่อความเป็นสิริมงคล เนื่องในโอกาสขึ้นปีใหม่ ๒๕๖๖
วันพฤหัสบดีที่ 5 มกราคม 2566
05/01/2566
ปลัดกระทรวงวัฒนธรรมเป็นประธานในพิธีทําบุญตักบาตรเพื่อความเป็นสิริมงคล เนื่องในโอกาสขึ้นปีใหม่ ๒๕๖๖
ปลัดกระทรวงวัฒนธรรมเป็นประธานในพิธีทําบุญตักบาตรเพื่อความเป็นสิริมงคล เนื่องในโอกาสขึ้นปีใหม่ ๒๕๖๖
วันที่ ๔ มกราคม ๒๕๖๖ เวลา ๐๘.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีทําบุญตักบาตรเพื่อความเป็นสิริมงคล เนื่องในโอกาสขึ้นปีใหม่ ๒๕๖๖ โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรรม นายโกวิท ผกามาศ อธิบดีกรมส่งเสริมวัฒนธรรม นายชัยพล สุขเอี่ยม อธิบดีกรมการศาสนา ผู้บริหาร ข้าราชการ และเจ้าหน้าที่กระทรวงวัฒนธรรมเข้าร่วม ณ ห้องโถง ชั้น ๑ และบริเวณด้านหน้าอาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-"ทิพานัน" ย้ำข่าวดี รัฐบาล"พล.อ.ประยุทธ์" ลดค่าธรรมเนียมโอน-จำนอง บ้านพร้อมที่ดิน-คอนโดฯ ราคาไม่เกิน 3 ล้านบาทมีผลแล้ว ถึง 31 ธ.ค.66นี้
วันพฤหัสบดีที่ 5 มกราคม 2566
05/01/2566
"ทิพานัน" ย้ําข่าวดี รัฐบาล"พล.อ.ประยุทธ์" ลดค่าธรรมเนียมโอน-จํานอง บ้านพร้อมที่ดิน-คอนโดฯ ราคาไม่เกิน 3 ล้านบาทมีผลแล้ว ถึง 31 ธ.ค.66นี้
"ทิพานัน" ย้ําข่าวดี รัฐบาล"พล.อ.ประยุทธ์" ลดค่าธรรมเนียมโอน-จํานอง บ้านพร้อมที่ดิน-คอนโดฯ ราคาไม่เกิน 3 ล้านบาทมีผลแล้ว ถึง 31 ธ.ค.66นี้  รองรับเศรษฐกิจฟื้นตัว มุ่งสร้างความมั่นคงด้านที่อยู่อาศัย  ฟื้นธุรกิจอสังหาฯ-ธุรกิจเกี่ยวเนื่อง
วันที่ 5 มกราคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่ พล.อ.ประยุทธ์ จันทร์โอชา นายกรัฐมนตรี มีนโยบายสนับสนุนและบรรเทาภาระให้แก่ประชาชนที่ต้องการมีที่อยู่อาศัยเป็นของตนเอง ควบคู่ไปกับการเสริมสร้างความเข้มแข็งให้แก่ธุรกิจอสังหาริมทรัพย์ จึงผลักดันให้ลดค่าธรรมเนียมการจดทะเบียนสิทธิและนิติกรรมเกี่ยวกับการซื้อขายอสังหาริมทรัพย์ที่เป็นอาคารที่อยู่อาศัยหรืออาคารพาณิชย์ หรือที่ดินพร้อมอาคารดังกล่าวเป็นกรณีพิเศษ เพื่อสร้างโอกาสให้ประชาชนเข้าถึงการมีที่อยู่อาศัยมากขึ้น
น.ส.ทิพานัน กล่าวว่า ทั้งนี้ เว็บไซต์ราชกิจจานุเบกษา ได้เผยแพร่ประกาศเรื่องที่ พล.อ.อนุพงษ์ เผ่าจินดา รัฐมนตรีว่าการกระทรวงมหาดไทย ออกกฎกระทรวงกําหนดค่าธรรมเนียมการจดทะเบียนสิทธิและนิติกรรมสําหรับการโอนและการจํานองจากการซื้อขายอสังหาริมทรัพย์ เพื่อสนับสนุนและบรรเทาภาระให้แก่ประชาชนที่ต้องการมีที่อยู่อาศัยเป็นของตนเอง พ.ศ.2565 โดยอาศัยอํานาจตามความในมาตรา 15 วรรคหนึ่ง แห่ง พ.ร.บ.ให้ใช้ประมวลกฎหมายที่ดิน พ.ศ.2497 และมาตรา 103 วรรคหนึ่ง แห่งประมวลกฎหมายที่ดิน ซึ่งแก้ไขเพิ่มเติมโดย พ.ร.บ.แก้ไขเพิ่มเติมประมวลกฎหมายที่ดิน (ฉบับที่ 2) พ.ศ.2521
กฎกระทรวงมีผลสําหรับการจดทะเบียนสิทธิและนิติกรรมเกี่ยวกับการซื้อขายอสังหาริมทรัพย์ที่เป็นอาคารที่อยู่อาศัยประเภทบ้านเดี่ยว บ้านแฝด หรือบ้านแถว หรืออาคารพาณิชย์ หรือที่ดินพร้อมอาคารดังกล่าว ซึ่งมีราคาซื้อขายและราคาประเมินทุนทรัพย์ไม่เกิน 3 ล้านบาท และวงเงินจํานองไม่เกิน 3 ล้านบาท และผู้ซื้ออสังหาริมทรัพย์เป็นบุคคลธรรมดาซึ่งมีสัญชาติไทย ดําเนินการจดทะเบียนภายในวันที่ 31 ธันวาคม 2566
ค่าธรรมเนียมจดทะเบียนอัตราพิเศษ มีรายละเอียดดังนี้
1.ค่าจดทะเบียนโอนอสังหาริมทรัพย์ ร้อยละ 1
2.ค่าจดทะเบียนการจํานองอสังหาริมทรัพย์อันเนื่องมาจากการจดทะเบียนโอนอสังหาริมทรัพย์ตาม (1) ในคราวเดียวกัน ร้อยละ 0.01
“มาตรการดังกล่าวสะท้อนความมุ่งมั่นของ พล.อ.ประยุทธ์ ในการยกระดับคุณภาพชีวิตของพี่น้องประชาชนให้ดีขึ้น เพื่อสร้างความมั่นคงด้านที่อยู่อาศัย รองรับสถานการณ์เศรษฐกิจฟื้นตัวจากภาคท่องเที่ยว ประกอบกับการเร่งผลักดันพัฒนาโครงสร้างพื้นฐานต่างๆ โครงการรถไฟฟ้าสายต่างๆ ช่วยกระตุ้นตลาดอสังหาริมทรัพย์และธุรกิจที่เกี่ยวเนื่อง ทําให้เกิดการจ้างงาน การกระจายรายได้ ที่จะส่งผลภาพรวมเศรษฐกิจของประเทศต่อไป ทําให้ประชาชนมีกําลังซื้อที่อยู่อาศัยมากขึ้น” น.ส.ทิพานัน กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ปลื้ม อุตสาหกรรมการท่องเที่ยวเชิงการแพทย์ของประเทศไทย ฟื้นตัวขึ้น
วันพฤหัสบดีที่ 5 มกราคม 2566
05/01/2566
​โฆษกรัฐบาลเผย นายกฯ ปลื้ม อุตสาหกรรมการท่องเที่ยวเชิงการแพทย์ของประเทศไทย ฟื้นตัวขึ้น
คาดการณ์รายได้อาจสูงเกือบ 2.5 หมื่นล้านบาท ในปี 2566
วันนี้ (5 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบรายงานว่า อุตสาหกรรมการท่องเที่ยวเชิงการแพทย์ของไทย ฟื้นตัวเร็วจากสถานการณ์การแพร่ระบาดโควิด-19 โดยคาดการณ์ว่าในปี 2566 มีแนวโน้มที่รายได้จะสูงเกือบ 2.5 หมื่นล้านบาท
โฆษกประจําสํานักนายกรัฐมนตรี กล่าวว่า สถานการณ์การแพร่ระบาดของโควิด-19 ทําให้เกิดความท้าทายขึ้นในทุกภาคธุรกิจ โดยเฉพาะในปี 2563 รายได้อุตสาหกรรมการท่องเที่ยวของไทยลดลงมาก สืบเนื่องจากมาตรการล็อกดาวน์ทั่วโลก อย่างไรก็ดี จากการทํางานอย่างจริงจัง ตั้งใจของรัฐบาล ทําให้รายได้จากการท่องเที่ยวเติบโตเพิ่มขึ้นอย่างต่อเนื่อง ประกอบกับการประเมินกระแสโลก ส่งเสริมการท่องเที่ยวในมิติที่เป็นที่นิยม และนํามาปรับการส่งเสริมการท่องเที่ยวของรัฐบาลไทย ส่งผลสําเร็จเห็นผลอย่างเป็นรูปธรรม ส่งผลให้อุตสาหกรรมการท่องเที่ยวของไทยฟื้นตัวอย่างรวดเร็ว ซึ่งศูนย์วิเคราะห์เศรษฐกิจ ทีทีบี หรือ ttb analytics คาดการณ์ว่าในปี 2566 อุตสาหกรรมการท่องเที่ยวเชิงการแพทย์ (Medical Tourism) ของไทยจะทํารายได้สูงเกือบ 2.5 หมื่นล้านบาท
ทั้งนี้ ข้อมูลจากศูนย์ฯ ระบุว่าการที่ไทยเป็นจุดหมายปลายทางสําคัญของการท่องเที่ยวเชิงการแพทย์เนื่องจากเป็นประเทศที่มีการดูแลสุขภาพที่ดี มีความมั่นคงทางสุขภาพสะท้อนจากดัชนีการจัดอันดับระบบดูแลสุขภาพ Global Health Security (GHS) Index 2021 ประเทศไทยได้รับการจัดอันดับที่ 5 ของโลก จากทั้งหมด 195 ประเทศ และเป็นอันดับที่ 1 ของเอเชีย พิจารณาจาก การป้องกันโรค การตรวจและรายงาน การรับมือ/ตอบสนองอย่างรวดเร็ว ระบบสาธารณสุข การปฏิบัติตามบรรทัดฐานของนานาชาติ และความเสี่ยงของภาวะแวดล้อม ซึ่งในหมวดของระบบสาธารณสุขนั้น ไทยได้คะแนนเพิ่มขึ้น
กระแสการท่องเที่ยวเชิงสุขภาพ (Wellness Tourism) และการพัฒนาใช้เทคโนโลยีการแพทย์สมัยใหม่เป็นปัจจัยหลักหนุนการเติบโตของการท่องเที่ยวเชิงพาณิชย์ในอนาคต จึงเป็นโอกาสสําคัญสําหรับไทยซึ่งมีศักยภาพรองรับทั้งด้านบุคลากรทางการแพทย์ โรงพยาบาลตามมาตรฐานสากล อัตราค่าใช้จ่ายทางการแพทย์ที่ไม่แพง
“นายกรัฐมนตรีเชื่อมั่นในการทํางานของทุกหน่วยงาน และบุคลากรทุกคนในระบบสาธารณสุขไทย โรงพยาบาลได้การรับรองตามมาตรฐานสากล บุคลากรทางการแพทย์มีความรู้ ความสามารถ มีประสบการณ์และศักยภาพสูง มีระบบเทคโนโลยีทางการแพทย์สมัยใหม่ และค่าใช้จ่ายที่ไม่แพง ตลอดจน การปรับหลักเกณฑ์วีซ่าใหม่สนับสนุนให้คนไข้ต่างชาติเลือกเดินทางมาใช้บริการรักษาพยาบาลในประเทศไทย รวมทั้ง เป็นไปตามการประเมินกระแสความนิยมทางการท่องเที่ยวของรัฐบาล และได้เตรียมการพัฒนามิติของการท่องเที่ยวที่กําลังเป็นที่นิยมเพื่อให้สอดคล้อง รองรับกับกระแสการท่องเที่ยวอย่างทันท่วงที ทําให้ตัวเลขการพัฒนาเศรษฐกิจจากการท่องเที่ยวเชิงการแพทย์ของไทยเติบโตขึ้นอย่างต่อเนื่อง” นายอนุชาฯกล่าว
รัฐบาลไทย-ข่าวทำเนียบรัฐบาล-กรมเจ้าท่า เผย 7 วันอันตราย เทศกาลปีใหม่ 2566 “ปลอดภัย ไร้อุบัติเหตุทางน้ำ“
วันพฤหัสบดีที่ 5 มกราคม 2566
กรมเจ้าท่า เผย 7 วันอันตราย เทศกาลปีใหม่ 2566 “ปลอดภัย ไร้อุบัติเหตุทางน้ํา“
...
จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม มอบหมายให้กรมเจ้าท่า ดูแลคุมเข้มความปลอดภัยทางน้ําทั่วประเทศ ช่วง 7 วันอันตราย ในช่วงเทศกาลปีใหม่ 2566 โดยเริ่มตั้งแต่วันที่ 29 ธันวาคม 2565 – 4 มกราคม 2566 โดย นายสรพงศ์ ไพฑูรย์พงษ์ รักษาการอธิบดีกรมเจ้าท่า ได้มอบหมายให้ นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เฝ้าติดตามสถานการณ์การเดินทางทางน้ําของประชาชนและนักท่องเที่ยว ตลอดช่วงเทศกาลปีใหม่ 2566 โดยลงพื้นที่ตรวจติดตามสถานการณ์ ในพื้นที่ที่มีประชาชน ใช้บริการหนาแน่น ทั้งส่วนกลางและภูมิภาค ก่อนช่วงเทศกาลปีใหม่ และสั่งการให้จัดตั้งศูนย์อํานวยความสะดวกและความปลอดภัย จํานวน 51 ศูนย์ เจ้าหน้าที่รักษาการณ์ จํานวน 758 คน รถยนต์ จํานวน 120 คัน เรือรักษาการณ์ จํานวน 62 ลํา เพื่อดูแลความปลอดภัยของประชาชนและนักท่องเที่ยวที่ใช้เรือโดยสารและบริการท่องเที่ยวชมกิจกรรมต่าง ๆ ทั่วประเทศ
นายสรพงศ์ ไพฑูรย์พงษ์ รักษาการอธิบดีกรมเจ้าท่า เปิดเผยว่า กรมเจ้าท่า กระทรวงคมนาคม ได้เฝ้าระวังพร้อมยกระดับความปลอดภัยทางน้ํา โดยตลอดระยะเวลา 7 วันอันตราย เทศกาลปีใหม่ 2566 ไม่พบเหตุการณ์ความไม่ปลอดภัยทางน้ํา อุบัติเหตุ เป็น 0 ไม่มีผู้บาดเจ็บและเสียชีวิต โดยสรุปสถิติการเดินทางทางน้ําทั่วประเทศทั้งส่วนกลางและส่วนภูมิภาค มีผู้โดยสารรวม 1,358,531 คน จํานวนเที่ยวเรือที่ให้บริการทั้งสิ้น 29,190 เที่ยว (ข้อมูล ณ วันที่ 5 ม.ค. 2566 โดยศูนย์ปลอดภัยทางน้ํา กรมเจ้าท่า)
อย่างไรก็ดี รักษาการอธิบดีกรมเจ้าท่า กล่าวเพิ่มเติมว่า กรมเจ้าท่า ทั้งส่วนกลางและส่วนภูมิภาค ได้ออกตรวจตรา อํานวยความสะดวกและความปลอดภัยในช่วงวันหยุดเทศกาลปีใหม่ 2566 เป็นไปตามแผนปฏิบัติการและยกระดับความปลอดภัยทางน้ํา ในช่วงเทศกาลปีใหม่ 2566 ด้วยความเรียบร้อย จากการร่วมมือของทุกภาคส่วน และขอขอบคุณทุกหน่วยงานที่เกี่ยวข้องโดยเฉพาะพี่น้องประชาชนและผู้ให้บริการเรือโดยสารที่ให้ความร่วมมือ และปฏิบัติตามคําแนะนําของเจ้าหน้าที่ สวมใส่เสื้อชูชีพทุกครั้งที่สัญจรทางน้ํา ไม่บรรทุกผู้โดยสารเกินกว่าจํานวนที่กําหนด และหากประชาชนท่านใด พบเห็นเหตุการณ์ความไม่ปลอดภัยทางน้ํา โทร.สายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมบัญชีกลางเผยผลการเบิกจ่ายเงินงบประมาณฯ ณ สิ้นปี 65
วันพฤหัสบดีที่ 5 มกราคม 2566
05/01/2566
กรมบัญชีกลางเผยผลการเบิกจ่ายเงินงบประมาณฯ ณ สิ้นปี 65
สําหรับผลการเบิกจ่ายเงินงบประมาณรายจ่ายประจําปีงบประมาณ พ.ศ. 2566 ไตรมาสที่ 1 (ต.ค - ธ.ค. 65) ภาพรวมเบิกจ่ายแล้ว 982,208 ล้านบาท คิดเป็น 30.84% ของวงเงินงบประมาณ 3,185,000 ล้านบาท ต่ํากว่าเป้าหมาย 1.16% (เป้าหมาย 32.00%)
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางได้ติดตามเร่งรัดการใช้จ่ายเงินงบประมาณรายจ่ายประจําปีงบประมาณ พ.ศ. 2566 ของส่วนราชการต่าง ๆ อย่างต่อเนื่อง เพื่อให้เป็นไปตามเป้าหมายตามที่คณะรัฐมนตรีกําหนดให้การเบิกจ่ายงบประมาณรายจ่ายประจําปีงบประมาณ พ.ศ. 2566 ในภาพรวมไม่น้อยกว่า ร้อยละ 93 การเบิกจ่ายงบประมาณรายจ่ายประจําไม่น้อยกว่า ร้อยละ 98 การเบิกจ่ายงบประมาณรายจ่ายลงทุนไม่น้อยกว่า ร้อยละ 75 และการใช้จ่ายงบประมาณรายจ่ายภาพรวม รายจ่ายประจํา และรายจ่ายลงทุน ร้อยละ 100 โดยกรมบัญชีกลางแต่งตั้งคณะทํางานเฉพาะกิจในการติดตามเร่งรัดการเบิกจ่ายเงินงบประมาณรายจ่ายประจําปีงบประมาณ พ.ศ. 2566 ในส่วนกลางและสํานักงานคลังจังหวัดทั้ง 76 จังหวัด เพื่อเร่งรัดและสนับสนุนการดําเนินงาน พร้อมทั้งให้คําแนะนําหน่วยรับงบประมาณทุกแห่ง ให้สามารถดําเนินการเบิกจ่ายได้ตามแผนการใช้จ่ายเงิน
“สําหรับผลการเบิกจ่ายเงินงบประมาณรายจ่ายประจําปีงบประมาณ พ.ศ. 2566 ไตรมาสที่ 1 (ต.ค - ธ.ค. 65) ภาพรวมเบิกจ่ายแล้ว 982,208 ล้านบาท คิดเป็น 30.84% ของวงเงินงบประมาณ 3,185,000 ล้านบาท ต่ํากว่าเป้าหมาย 1.16% (เป้าหมาย 32.00%) จําแนกเป็นรายจ่ายประจําเบิกจ่ายแล้ว 858,759 ล้านบาท คิดเป็น 34.07% ของวงเงินงบประมาณ 2,520,767 ล้านบาท ต่ํากว่าเป้าหมาย 0.93% (เป้าหมาย 35.00%) รายจ่ายลงทุนเบิกจ่ายแล้ว 123,449 ล้านบาท คิดเป็น 18.59% ของวงเงินงบประมาณ 664,233 ล้านบาท ต่ํากว่าเป้าหมาย 0.41% (เป้าหมาย19.00%) สําหรับเงินงบประมาณที่กันไว้เบิกเหลื่อมปีเบิกจ่ายแล้ว 58,931 ล้านบาท คิดเป็น 30.96% ของวงเงินงบประมาณ 190,358 ล้านบาท ซึ่งขณะนี้กรมบัญชีกลางได้แจ้งเวียนมาตรการเร่งรัดการเบิกจ่ายเงิน เพื่อเป็นแนวทางให้หน่วยรับงบประมาณดําเนินการ เพื่อให้การเบิกจ่ายและการใช้จ่ายเงินงบประมาณรายจ่ายประจําปีงบประมาณ พ.ศ. 2566 รวมถึงการใช้จ่ายภาครัฐอื่น เป็นไปอย่างมีประสิทธิภาพ สนับสนุนการฟื้นตัวของเศรษฐกิจ ทั้งนี้ กรมบัญชีกลางได้ประชาสัมพันธ์ลําดับผลการเบิกจ่ายและการใช้จ่ายเงินงบประมาณรายจ่าย ประจําปีงบประมาณ พ.ศ. 2566 ที่เว็บไซต์กรมบัญชีกลาง www.cgd.go.th หัวข้อ ข้อมูลสถิติ โดยปรับปรุงข้อมูลทุกสัปดาห์เพื่อเป็นข้อมูลประกอบการติดตามเร่งรัดการเบิกจ่ายและการใช้จ่ายเงินงบประมาณของส่วนราชการ รัฐวิสาหกิจ และหน่วยงานอื่นของรัฐ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-รัฐบาล ห่วงใย เตือนอีกครั้ง ดื่มคลายหนาว อันตรายถึงเสียชีวิต แนะดูแลสุขภาพช่วงอากาศหนาวเย็น
วันจันทร์ที่ 2 มกราคม 2566
02/01/2566
รัฐบาล ห่วงใย เตือนอีกครั้ง ดื่มคลายหนาว อันตรายถึงเสียชีวิต แนะดูแลสุขภาพช่วงอากาศหนาวเย็น
รัฐบาล ห่วงใย เตือนอีกครั้ง ดื่มคลายหนาว อันตรายถึงเสียชีวิต แนะดูแลสุขภาพช่วงอากาศหนาวเย็น
เมื่อวันที่ 2 ธ.ค.65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า รัฐบาลมีความห่วงใยประชาชน ในการดื่มเครื่องดื่มแอลกอฮอล์ในช่วงอากาศหนาวเย็น ตามความเชื่อที่ว่าการดื่มเหล้า เบียร์ ในช่วงอากาศหนาว จะช่วยให้ร่างกายอบอุ่นขึ้นได้ ซึ่งสวนทางกับหลักวิชาการแพทย์ ที่พบว่าอันตรายจากการดื่มสุราช่วงฤดูหนาว มีตั้งแต่หมดสติ ภาวะหัวใจหยุดเต้น และเสียชีวิต เพราะเมื่อแอลกอฮอล์เข้าสู่ร่างกาย หลอดเลือดฝอยใต้ผิวหนังจะเกิดการขยายตัวเพื่อเป็นการระบายความร้อนในร่างกาย อุณหภูมิจึงลดต่ําลงมากกว่าปกติ ยิ่งถ้าหากเมาแล้วหลับ ไม่ได้สวมเสื้อผ้าที่อบอุ่น สัมผัสกับอากาศเย็นเป็นเวลานาน อาจทําให้มีโอกาสช็อกและเสียชีวิตสูง
น.ส.ไตรศุลี กล่าวว่า กรมอุตุนิยมวิทยา ยังคงแจ้งเตือนมวลอากาศเย็นปกคลุมประเทศไทย หลายพื้นที่ยังคงมีอากาศเย็นถึงหนาวและมีลมแรง ประจวบกับขณะนี้เป็นช่วงของการฉลองเทศกาลปีใหม่ ซึ่งแต่ละปีมักพบผู้เสียชีวิตจากการดื่มเครื่องดื่มแอลกอฮอล์ในหลายพื้นที่ จึงขอให้ประชาชนระมัดระวัง เพราะการดื่มเครื่องดื่มแอลกอฮอล์ในช่วงอากาศหนาวเย็น มีความเสี่ยงจะเกิดสภาวะ“ ไฮโปเทอร์เมีย (Hypothermia)” หรือ ภาวะตัวเย็น โดยร่างกายเกิดการสูญเสียความร้อนอย่างรวดเร็ว จนไม่สามารถสร้างและเก็บความร้อนได้ อาจส่งผลให้ช็อคและเสียชีวิตได้ในที่สุด
น.ส.ไตรศุลี กล่าวว่า ขอให้ประชาชนดูแลรักษาสุขภาพจากสภาพอากาศที่หนาวเย็นลง สําหรับการป้องกันภาวะอากาศหนาว สามารถทําได้โดยดูแลสุขภาพร่างกายให้แข็งแรง รับประทานอาหารครบ 5 หมู่ ดื่มน้ําอุ่นเพื่อช่วยปรับสมดุลร่างกาย ออกกําลังกายสม่ําเสมอกระตุ้นให้ร่างกายได้รับความอบอุ่นภายใน ไม่ควรอาบน้ําอุ่นบ่อยเกินไป อาจทําให้ผิวแห้งเสีย เตรียมเครื่องนุ่งห่มกันหนาวให้พร้อมและทําความสะอาดเสื้อผ้าหรือผ้าห่ม โดยเฉพาะเสื้อผ้ามือสองให้แช่ด้วยน้ํายาฆ่าเชื้อหรือต้ม เพื่อป้องกันโรคผิวหนัง งดดื่มสุราหรือเครื่องดื่มแอลกอฮอล์ทุกชนิดในช่วงภาวะอากาศหนาว เนื่องจากเป็นปัจจัยเสริมสําคัญทําให้เสี่ยงต่อการเสียชีวิตในช่วงอากาศหนาวได้
รัฐบาลไทย-ข่าวทำเนียบรัฐบาล-ปลัดฯ ณัฐพล นำคณะผู้บริหาร ก.อุตฯ ลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2566
วันจันทร์ที่ 2 มกราคม 2566
02/01/2566
ปลัดฯ ณัฐพล นําคณะผู้บริหาร ก.อุตฯ ลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2566
ปลัดฯ ณัฐพล นําคณะผู้บริหาร ก.อุตฯ ลงนามถวายพระพรพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2566
เมื่อวันที่ 1 มกราคม 2566 เวลา 09.00 น. ดร.ณัฐพล รังสิตพล ปลัดกระทรวงอุตสาหกรรม นําคณะผู้บริหารกระทรวงอุตสาหกรรม ถวายแจกันดอกไม้เบื้องหน้าพระบรมฉายาลักษณ์ฯ และลงนามถวายพระพร พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่พุทธศักราช 2566 โดยมีนางสาวณัฏฐิยา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม นายเดชา จาตุธนานันท์ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายภาสกร ชัยรัตน์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ นายใบน้อย สุวรรณชาตรี อธิบดีกรมส่งเสริมอุตสาหกรรม นางสาวนารถนารี รัฐปัตย์ กรรมการผู้จัดการธนาคาร SMEs D Bank และคณะผู้บริหารระดับสูงของกระทรวงอุตสาหกรรม เข้าร่วมด้วย ณ ศาลาสหทัยสมาคม ในพระบรมมหาราชวัง
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เร่งขันน็อตรับ กม.JSOC บูรณาการร่วมทุกหน่วยงาน ออกกฎระเบียบ ติวเข้มจนท. 23 ม.ค.พร้อมลุยทันที หวังสร้างความปลอดภัยให้สังคม
วันจันทร์ที่ 2 มกราคม 2566
02/01/2566
รัฐมนตรีว่าการกระทรวงยุติธรรม เร่งขันน็อตรับ กม.JSOC บูรณาการร่วมทุกหน่วยงาน ออกกฎระเบียบ ติวเข้มจนท. 23 ม.ค.พร้อมลุยทันที หวังสร้างความปลอดภัยให้สังคม
รัฐมนตรีว่าการกระทรวงยุติธรรม เร่งขันน็อตรับ กม.JSOC บูรณาการร่วมทุกหน่วยงาน ออกกฎระเบียบ ติวเข้มจนท. 23 ม.ค.พร้อมลุยทันที หวังสร้างความปลอดภัยให้สังคม เผยราชทัณฑ์จัดสถานที่คุมขังฉุกเฉินแล้ว ส่วนคุมประพฤติเร่งทดสอบระบบ เตรียมกําไล EM ให้เพียงพอ
เมื่อวันที่ 2 มกราคม 2566 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงการเตรียมความพร้อมรองรับ พ.ร.บ.มาตรการป้องกันการกระทําผิดซ้ําในความผิดเกี่ยวกับเพศหรือที่ใช้ความรุนแรง ที่จะมีผลบังคับใช้ในวันที่ ในวันที่ 23 มกราคม 2566 ว่า ตนได้เร่งให้เจ้าหน้าที่ในกระทรวงได้เตรียมความพร้อมอย่างเร็วที่สุด โดยเฉพาะในส่วนที่เกี่ยวข้องในเรื่องนี้โดยตรง คือ กรมคุมประพฤติและกรมราชทัณฑ์ โดยขณะนี้ได้จัดทําร่างกฎกระทรวง ร่างระเบียบกรม รวมถึงการจัดคู่มือแนวทางในการทํางาน และการอบรมหลักสูตรต่างๆให้กับเจ้าหน้าที่ เกือบเสร็จสมบูรณ์แล้ว นอกจากนี้ยังได้ทําบันทึกข้อตกลงความร่วมมือการบูรณาการความร่วมมือเพื่อป้องกันการกระทําผิดซ้ําฯ ระหว่าง ศาล สํานักงานอัยการ กระทรวงมหาดไทย กระทรวงสาธารณสุข สํานักงานตํารวจแห่งชาติและกระทรวงยุติธรรม ไปแล้ว เมื่อวันที่ 23 ธันวาคม 2565 เพื่อบูรณางานในส่วนที่เกี่ยวข้อง
นายสมศักดิ์ กล่าวว่า กรมราชทัณฑ์ได้มีการกําหนดสถานที่คุมขังหลังพ้นโทษออกมาแล้ว คือ เรือนจํากลางคลองเปรม เรือนจํากลางพิษณุโลก เรือนจํากลางคลองไผ่ จ.นครราชสีมา เรือนจํากลางเขาบิน จ.ราชบุรี เรือนจํากลางระยอง และเรือนจํากลางนครศรีธรรมราช ซึ่งสถานที่ทั้งหมดได้มีการจัดเตรียมความพร้อมและได้มีคณะกรรมการลงพื้นที่ไปตรวจสอบเรียบร้อยแล้ว ในส่วนของกรมคุมประพฤติ เราได้มีการทดสอบระบบของศูนย์ JSOC และเตรียมกําไล EM ไว้สําหรับติดให้กับกลุ่มผู้ต้องขังที่เข้าข่ายและศาลมีคําสั่งให้สวมกําไล รวมถึงการทําความเข้าใจและอบรบอาสาสมัครคุมประพฤติเพื่อช่วยงานในส่วนของการดูแลในพื้นที่หมู่บ้านและชุมชนอีกด้วย
"การจัดทํากฎหมายนี้ เพื่อสร้างเครื่องมือและเกราะป้องกันให้กับสังคม โดยเฉพาะผู้หญิงและเด็ก ขณะนี้ตนได้เร่งให้ทุกหน่วยงานในกระทรวงเร่งทดสอบระบบต่างๆให้สมบูรณ์ที่สุด เพื่อเตรียมรองรับกฎหมาย ทุกกรมต้องทําให้ดีที่สุด อย่าให้ขาดตกบกพร่อง และขอให้หน่วยงานที่เกี่ยวข้องจําลองการทํางานขึ้นมา เพื่อทดสอบระบบต่างๆให้สมบูรณ์ ทําให้เคยชินกับองค์ความรู้ใหม่ นอกจากนี้เราต้องเร่งสร้างการรับรู้ ประชาสัมพันธ์ตัวกฎหมายให้ทั้งเจ้าหน้าที่และประชาชนได้รับทราบ ทั้งการจัดกิจกรรมเพื่อสร้างการรับรู้ การลงพื้นที่ในเชิงรุกและประชาสัมพันธ์ผ่านสื่อต่างๆ เพื่อให้กฎหมายมีประสิทธิภาพและช่วยเหลือประชาชนสังคมให้ได้มากที่สุด"นายสมศักดิ์ กล่าว
รัฐบาลไทย-ข่าวทำเนียบรัฐบาล-PM signs book of blessing for H.M. the King and Queen on New Year Day 2023
วันอาทิตย์ที่ 1 มกราคม 2566
01/01/2566
PM signs book of blessing for H.M. the King and Queen on New Year Day 2023
PM signs book of blessing for H.M. the King and Queen on New Year Day 2023
January 1, 2023, at 09.00hrs, at the Red Room, the Grand Palace, Prime Minister and Defense Minister Gen Prayut Chan-o-cha, and Mrs. Naraporn Chan-o-cha, spouse, presented flower vases and signed a book of blessing for His Majesty the King and Her Majesty the Queen on occasion of the New Year 2023. Participating in the ceremony were Deputy Prime Ministers and spouses.
The Prime Minister and spouse paid respect to, and presented flower vases in front of His Majesty’s and Her Majesty’s portraits in the following order:
The first vase was presented by the Prime Minister and Deputy Prime Ministers in the name of “Prime Minister and members of the cabinet”
The second vase was presented by the Prime Minister and spouse in the name of “Prime Minister and spouse”
The third vase was presented by the Prime Minister’s spouse and spouses of Deputy Prime Ministers in the name of “Spouses of cabinet members”
The Prime Minister and spouse, then, signed the book of blessings, and paid respect in front of His Majesty’s and Her Majesty’s portraits once again to complete the ceremony.
รัฐบาลไทย-ข่าวทำเนียบรัฐบาล-​“ช้อปดีมีคืน” ลดหย่อนภาษี ปี2566 เริ่มแล้ว ซื้อสินค้าOTOP ได้ด้วย
วันจันทร์ที่ 2 มกราคม 2566
02/01/2566
​“ช้อปดีมีคืน” ลดหย่อนภาษี ปี2566 เริ่มแล้ว ซื้อสินค้าOTOP ได้ด้วย
​“ช้อปดีมีคืน” ลดหย่อนภาษี ปี2566 เริ่มแล้ว ซื้อสินค้าOTOP ได้ด้วย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงมาตรการ “ช้อปดีมีคืน” ซึ่งเป็นของขวัญปีใหม่ให้กับประชาชน โดยการลดหย่อนภาษีปี 2566 จากการใช้จ่ายจริงสูงสุด 40,000 บาท เมื่อซื้อสินค้าและบริการพร้อมออกใบกํากับภาษี โดยได้เริ่มมาตรการแล้วตั้งแต่วันที่ 1 ม.ค. ถึง 15 ก.พ.นี้แบ่งเป็น
(1) ค่าซื้อสินค้าหรือค่าบริการ จํานวนไม่เกิน 30,000 บาทแรก จะต้องมีใบกํากับภาษีในรูปแบบกระดาษหรือใบกํากับภาษีในรูปแบบอิเล็กทรอนิกส์ผ่านระบบ e-Tax Invoice & e-Receipt ของกรมสรรพากร
(2) ค่าซื้อสินค้าหรือค่าบริการ จํานวนไม่เกิน 10,000 บาทที่เหลือ จะต้องมีใบกํากับภาษีในรูปแบบอิเล็กทรอนิกส์ผ่านระบบ e-Tax Invoice & e-Receipt ของกรมสรรพากรเท่านั้น
สําหรับสินค้าประเภทหนังสือ e-book และสินค้า OTOP จะต้องใช้ใบเสร็จรับเงินด้วย ส่วนค่าสินค้าและบริการบางชนิดที่ไม่เข้าร่วมมาตรการ ได้แก่ ค่าซื้อสุรา เบียร์ และไวน์ ค่าซื้อยาสูบ ค่าซื้อรถยนต์ รถจักรยานยนต์ และเรือ ค่าซื้อหนังสือพิมพ์และนิตยสาร ค่าบริการจัดนําเที่ยว ค่าที่พักในโรงแรม ค่าสาธารณูปโภค ค่าน้ําประปา ค่าไฟฟ้า ค่าบริการสัญญาณโทรศัพท์ ค่าบริการสัญญาณอินเทอร์เน็ต และค่าบริการสําหรับบริการที่มีข้อตกลงการให้บริการระยะยาว และค่าเบี้ยประกันวินาศภัย
ทั้งนี้ สามารถดูรายละเอียดเพิ่มเติมหรือรายชื่อผู้ประกอบการจัดทําใบกํากับภาษีและใบเสร็จรับเงินอิเล็กทรอนิกส์ ได้ที่ www.rd.go.th สอบถามโทร.1161
รัฐบาลไทย-ข่าวทำเนียบรัฐบาล-ข่าวดี !!  กรมการจัดหางาน รับสมัครช่างไฟฟ้า ช่างเครื่องปรับอากาศไปทำงานประเทศบรูไน
วันจันทร์ที่ 2 มกราคม 2566
02/01/2566
ข่าวดี !!  กรมการจัดหางาน รับสมัครช่างไฟฟ้า ช่างเครื่องปรับอากาศไปทํางานประเทศบรูไน
กรมการจัดหางาน  เปิดรับสมัครคนหางานเพื่อไปทํางานประเทศบรูไน จํานวน 6 อัตรา ระยะเวลาจ้างงาน 2 ปี  ฟรีค่าที่พัก + ค่าโดยสารเครื่องบินเที่ยวไป สมัครได้ตั้งแต่บัดนี้ถึงวันที่ 18 มกราคม 66
นายไพโรจน์ โชติกเสถียร อธิบดีกรมการจัดหางานเปิดเผยว่า กรมการจัดหางานเปิดรับสมัครคนหางานเพื่อไปทํางานกับนายจ้างบริษัท Borneo Air Conditioning & Engineering Sdn Bhd  ประเทศบรูไน ซึ่งประกอบกิจการรับเหมางานติดตั้งเครื่องปรับอากาศในอาคาร บริการซ่อมบํารุง และเป็นตัวแทนจําหน่ายแอร์ DAIKIN จํานวน 6 อัตรา ตําแหน่งช่างไฟฟ้าภายในอาคาร และช่างเครื่องปรับอากาศ ระยะเวลาจ้างงาน 2 ปี โดยนายจ้างจะจัดหาที่พัก อํานวยความสะดวกในการส่งไปสถานที่ทํางาน จ่ายค่าโดยสารเครื่องบินเที่ยวไป มีประกันสุขภาพตามกฎหมายแรงงาน และมีวันหยุดประจําปี 14 วัน เมื่อทํางานครบ 1 ปี ซึ่งผู้สนใจสามารถศึกษารายละเอียดการสมัครสอบ กําหนดการและวิธีการรับสมัครได้ที่เว็บไซต์กองบริหารแรงงานไทยไปต่างประเทศ doe.go.th/overseas หัวข้อ “ข่าวประกาศรับสมัคร” และยื่นใบสมัครด้วยตนเอง หรือทางไปรษณีย์ลงทะเบียนด่วนพิเศษ (EMS) ได้ตั้งแต่บัดนี้จนถึงวันที่ 18 มกราคม 2566
นายไพโรจน์ โชติกเสถียร อธิบดีกรมการจัดหางานกล่าวว่า สําหรับคุณสมบัติและตําแหน่งที่บริษัท Borneo Air Conditioning & Engineering Sdn Bhd ประเทศบรูไน แจ้งความต้องการมา ไม่ได้จํากัดวุฒิการศึกษา แต่ต้องอายุไม่เกิน 53 ปี สามารถสื่อสารภาษาอังกฤษได้ มีประสบการณ์การทํางานที่เกี่ยวข้อง 5 ปีขึ้นไป ผ่านการทดสอบมาตรฐานฝีมือแรงงานแห่งชาติ ระดับ 1 ช่างไฟฟ้า หรือช่างเครื่องปรับอากาศ จากกรมพัฒนาฝีมือแรงงาน หรือศูนย์ประเมินฯที่ได้รับอนุญาตจากกรมพัฒนาฝีมือแรงงาน โดยมีอัตราค่าจ้าง ดังนี้
1. ตําแหน่งช่างไฟฟ้าภายในอาคาร (Certified Electrician) จํานวน 2 อัตรา ค่าจ้างเดือนละ 700 – 900 ดอลลาร์บรูไน หรือประมาณ 17,824 – 22,916 บาท
2. ตําแหน่งช่างเครื่องปรับอากาศ (Air Condition Technician) จํานวน 4 อัตรา ค่าจ้างเดือนละ 600 -1,000 ดอลลาร์บรูไน หรือประมาณ 15,277 – 25,463 บาท
ทั้งนี้ทุกตําแหน่งเงินเดือนขึ้นอยู่กับวุฒิการศึกษา และประสบการณ์การทํางาน (อัตราแลกเปลี่ยน ณ วันที่ 6 ธันวาคม 2565 : 1 ดอลลาร์บรูไน เท่ากับ 25.4632 บาท)
“การรับสมัครในครั้งนี้เป็นการดําเนินการเพื่อจัดส่งคนหางานไปทํางานต่างประเทศ โดยวิธีรัฐจัดส่ง คนหางานไม่เสียค่าสมัครหรือค่าบริการใด ๆ ทั้งสิ้น ยกเว้นกรณีได้รับการคัดเลือกให้ไปทํางานจะมีค่าใช้จ่ายเท่าที่จําเป็น ได้แก่ ค่าทําหนังสือเดินทาง (กรณียังไม่มี) ค่าตรวจสุขภาพ ค่าตรวจสอบประวัติอาชญากรรม ค่าธรรมเนียมลงตรา (วีซ่า) ค่าสมาชิกกองทุนเพื่อช่วยเหลือคนหางานไปทํางานต่างประเทศ และค่าตั๋วโดยสารเครื่องบิน รวมค่าใช้จ่ายทั้งสิ้นประมาณ 16,000 บาท โดยผู้ที่สนใจสามารถศึกษารายละเอียดการสมัครสอบ กําหนดการและวิธีการรับสมัครได้ที่เว็บไซต์กองบริหารแรงงานไทยไปต่างประเทศ doe.go.th/overseas หัวข้อ “ข่าวประกาศรับสมัคร” หรือ Facebook : แรงงานไทยไปต่างประเทศโดยรัฐจัดส่ง หรือสอบถามรายละเอียดเพิ่มเติมได้ที่ 0 2245 1034 หรือสายด่วนกระทรวงแรงงาน โทร. 1506 กด 2 กรมการจัดหางาน”อธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-​รัฐบาลดันปีแห่งSoft power ก.พาณิชย์จับมือเชฟมิชลิน ดันสินค้าชุมชนสู่ตลาดพรีเมี่ยม
วันจันทร์ที่ 2 มกราคม 2566
02/01/2566
​รัฐบาลดันปีแห่งSoft power ก.พาณิชย์จับมือเชฟมิชลิน ดันสินค้าชุมชนสู่ตลาดพรีเมี่ยม
​รัฐบาลดันปีแห่งSoft power ก.พาณิชย์จับมือเชฟมิชลิน ดันสินค้าชุมชนสู่ตลาดพรีเมี่ยม
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามนโยบายรัฐบาลที่มุ่งส่งเสริม Soft Power เพื่อเพิ่มมูลค่าทางเศรษฐกิจและสร้างรายได้สู่ชุมชน ซึ่งในปีที่ผ่านมาได้เผยแพร่ชื่อเสียงไปทั่วโลก โดยเฉพาะในเรื่องของวัตถุดิบและอาหารที่เป็นทุนทางวัฒนธรรมและเอกลักษณ์ประจําถิ่น ผ่านการเลี้ยงรับรองผผู้นําเขตเศรษฐกิจเอเปค ซึ่งในส่วนของกระทรวงพาณิชย์ นอกจากดําเนินการในเรื่องการประชาสัมพันธ์ เร่งขยายตลาดสินค้าไทยแล้ว ยังให้ความสําคัญการส่งเสริมการขึ้นทะเบียนสินค้าสิ่งบ่งชี้ทางภูมิศาสตร์ (Geographical Indication: GI) ซึ่งเป็นการคุ้มครองว่าสินค้าเกษตรชนิดนั้นเป็นสินค้าเฉพาะถิ่น พื้นที่อื่นไม่สามารถนําชื่อไปใช้ และเสมือนเครื่องยืนยันถึงคุณภาพสินค้าอีกด้วย จึงเป็นประโยชน์ต่อการทําการตลาดและเพิ่มมูลค่าอย่างมาก ทั้งนี้ กรมทรัพย์สินทางปัญญา กระทรวงพาณิชย์ ได้เร่งรัดการขึ้นทะเบียน ส่งเสริมความรู้ความเข้าใจ ถึงประโยชน์ของการคุ้มครอง GI ให้แก่ผู้ประกอบการท้องถิ่น จัดทําระบบควบคุมคุณภาพเพื่อรักษามาตรฐานของสินค้า GI ที่ขึ้นทะเบียนแล้ว และการส่งเสริมการตลาดทั้งในประเทศและต่างประเทศ เพื่อเป็นการสร้างโอกาสและยกระดับสินค้าอัตลักษณ์ท้องถิ่นของชุมชนสู่สินค้าระดับพรีเมี่ยมต่อไป
ขณะนี้ มีสินค้าที่ได้ขึ้นทะเบียนสินค้า GI กับกรมทรัพย์สินทางปัญญา แล้วทั้งหมด 195 รายการ (ณ วันที่ 26 ธันวาคม 2565) แบ่งเป็น GI ไทย 177 รายการ GI ต่างประเทศ 18 รายการ และ 6 รายการล่าสุด คือ มะม่วงเบาสงขลา (จ.สงขลา) มะม่วงน้าดอกไม้สีทองพิษณุโลก (จ.พิษณุโลก) ขมิ้นชันสุราษฎร์ธานี (จ.สุราษฎร์ธานี) กล้วยหอมทองพบพระ (จ.ตาก) ทุเรียนสะเด็ดน้ํายะลา (จ.ยะลา) และปลาเม็ง สุราษฎร์ธานี (จ.สุราษฎร์ธานี)
นางสาวรัชดา กล่าวต่อว่า เพื่อเป็นการเผยแพร่สินค้าสิ่งบ่งชี้ทางภูมิศาสตร์ไทยให้เป็นที่รู้จักทั่วโลก ทางกรมฯ ได้ร่วมกับ Michelin Guide ผลิตสื่อประชาสัมพันธ์ โดยการคัดสรรวัตถุดิบซึ่งเป็นสินค้า GI จากแหล่งผลิตที่มีคุณภาพ มีเอกลักษณ์ที่โดดเด่นเฉพาะท้องถิ่นนั้นๆ มาสร้างสรรค์ เป็นเมนูอาหารจากเชฟระดับมิชลินสตาร์ โดยที่ผ่านมา จัดทําให้กับสินค้า GI แล้ว 4 สินค้าจาก 3 จังหวัด ได้แก่ ข้าวหอมมะลิดินภูเขาไฟบุรีรัมย์ หอมแดงศรีสะเกษ กระเทียมศรีสะเกษ และเนื้อโคขุนโพนยางคา จังหวัดสกลนคร สําหรับปี 2566 นับแต่มกราคมนี้ จะต่อยอดผ่านกิจกรรม “สัมผัสสํารับ GI สุดประณีตด้วยเชฟมิชลิน” โดยการนําวัตถุดิบ GI ถึง 15 รายการ เช่น ปลากะพงสามนํา้ ทะเลสาบสงขลา ปลาดุกร้าทะเลน้อยพัทลุง ข้าวเหนียวเขาวงกาฬสินธุ์ สับปะรดภูเก็ต มะนาวเพชรบุรี และ น้าตาลโตนดเมืองเพชร เป็นต้น มารังสรรเป็นเมนูสุดพิเศษให้แก่ผู้มีชื่อเสียงในแวดวง GI และสื่อมวลชน เพื่อแสดงให้เห็นถึงศักยภาพสินค้า GI ในการก้าวไปสู่เวทีสากล
“รัฐบาลเชื่อมั่นในโอกาสเติบโตของสินค้าเกษตรผ่านการทําการตลาดเน้นทุนทางวัฒนธรรมอาหารไทย รวมถึงสร้างการรับรู้สินค้า GI ไทยว่า เป็นของแท้และมีคุณภาพระดับพรีเมียมให้เป็นที่รู้จักทั้งในและต่างประเทศ เพื่อสร้างแรงจูงใจให้กับผู้ประกอบอาชีพด้านอาหารหันมาสนใจวัตถุดิบจากสินค้า GI ท้องถิ่น นําไปสร้างสรรค์เมนูอาหารที่มีคุณภาพ เป็นการใช้ Soft Power เพื่อสร้างรายได้แก่ชาวบ้านและความเข้มแข็งของเศรษฐกิจท้องถิ่น” นางสาวรัชดา กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ปลื้ม กรุงเทพฯ ติดอันดับ 3 ปลายทางยอดนิยมในเอเชียของชาวอเมริกัน พร้อมเดินหน้าส่งเสริมการท่องเที่ยวปี 2566 ตั้งเป้ารับนักท่องเที่ยวต่างชาติไม่ต่ำกว่า 20 ล้านคน
วันจันทร์ที่ 2 มกราคม 2566
02/01/2566
​โฆษกรัฐบาลเผย นายกฯ ปลื้ม กรุงเทพฯ ติดอันดับ 3 ปลายทางยอดนิยมในเอเชียของชาวอเมริกัน พร้อมเดินหน้าส่งเสริมการท่องเที่ยวปี 2566 ตั้งเป้ารับนักท่องเที่ยวต่างชาติไม่ต่ํากว่า 20 ล้านคน
​โฆษกรัฐบาลเผย นายกฯ ปลื้ม กรุงเทพฯ ติดอันดับ 3 ปลายทางยอดนิยมในเอเชียของชาวอเมริกัน พร้อมเดินหน้าส่งเสริมการท่องเที่ยวปี 2566 ตั้งเป้ารับนักท่องเที่ยวต่างชาติไม่ต่ํากว่า 20 ล้านคน
วันนี้ (2 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ประเทศไทยยังคงได้รับความสนใจ และเป็นจุดหมายปลายทางยอดนิยมของนักท่องเที่ยวต่างชาติอย่างต่อเนื่อง โดย Hopper เว็บไซต์และแอปพลิเคชันเพื่อวางแผนการท่องเที่ยวยอดนิยมของชาวอเมริกันได้เปิดเผยผลการค้นหาเที่ยวบินปี 2566 ในช่วงสัปดาห์แรกของเดือนธันวาคม 2565 โดยชาวอเมริกันมีความต้องการเดินทางมาเยือนกรุงเทพมหานคร มากเป็นอันดับ 3 ของเอเชีย
โฆษกประจําสํานักนายกรัฐมนตรี กล่าวเพิ่มเติมว่า เว็บไซต์ Hopper คาดการณ์นักท่องเที่ยวชาวอเมริกันมีแนวโน้มเดินทางท่องเที่ยวต่างประเทศอย่างคึกคัก ในปี 2566 โดยเฉพาะประเทศในทวีปเอเชีย ซึ่งชาวอเมริกันมีการค้นหาเที่ยวบินระหว่างประเทศสูงถึงร้อยละ 27 เพิ่มขึ้นจากปีที่ผ่านมาซึ่งมีเพียงร้อยละ 19 โดยกรุงเทพฯ เมืองหลวงของไทย ติดอันดับ 3 ปลายทางของการค้นหาเที่ยวบินระหว่างประเทศทั้งหมดในเอเชีย รองจากกรุงโตเกียว ประเทศญี่ปุ่น และนครโฮจิมินห์ ประเทศเวียดนาม
สําหรับการท่องเที่ยวในปี 2566 หลายหน่วยงานที่เกี่ยวข้องของไทยได้บูรณาการการดําเนินงานร่วมกันอย่างต่อเนื่อง และดําเนินความร่วมมือกับนานาประเทศเพื่อส่งเสริมและผลักดันให้มีการแลกเปลี่ยนการท่องเที่ยวระหว่างกันมากขึ้น โดยการท่องเที่ยวแห่งประเทศไทยและองค์การส่งเสริมการท่องเที่ยวเกาหลีใต้ (KTO) ได้ประกาศความร่วมมือระดับทวิภาคีกําหนดให้ในปี 2566-2567 เป็นปีแห่งการท่องเที่ยวระหว่างเกาหลีใต้-ไทย เพื่อฟื้นฟูการแลกเปลี่ยนด้านการท่องเที่ยวระหว่างกันให้กลับคืนสู่สภาวะปกติ โดยคาดการณ์ว่า ความร่วมมือในครั้งนี้จะช่วยกระตุ้นให้เกิดการแลกเปลี่ยนนักท่องเที่ยวระหว่างกันไม่ต่ํากว่า 3 ล้านคน และหวังว่าการร่วมมือกันตลอด 2 ปีข้างหน้าจะช่วยกระชับความสัมพันธ์ระหว่างประเทศให้แน่นแฟ้นยิ่งขึ้น
นอกจากนี้ ในปี 2566 รัฐบาลยังตั้งเป้าสร้างรายได้จากการท่องเที่ยวให้กลับมาร้อยละ 80 ของช่วงก่อนโควิด-19 และจํานวนนักท่องเที่ยวต่างชาติกลับคืนมาร้อยละ 50 สร้างรายได้จากการท่องเที่ยวอยู่ที่ 2.38 ล้านล้านบาท จากจํานวนนักท่องเที่ยวต่างชาติไม่ต่ํากว่า 20 ล้านคน ซึ่งยังไม่รวมนักท่องเที่ยวจีนและคนไทยเดินทางเที่ยวในประเทศ 180 ล้านคน-ครั้ง
“นายกรัฐมนตรียินดีเป็นอย่างยิ่งที่หลายเมืองของไทยติดอันดับจุดหมายปลายทางที่นักท่องเที่ยวต่างชาติให้ความนิยม และสนใจมาท่องเที่ยว พร้อมทั้งขอบคุณหน่วยงานที่เกี่ยวข้อง ที่ร่วมกันทํางานตามแนวนโยบายที่ทางรัฐบาลได้วางไว้ เพื่อส่งเสริมและกระตุ้นการท่องเที่ยวไทยคึกคัก ถือว่าเป็นปัจจัยสําคัญในการฟื้นฟูเศรษฐกิจของประเทศ ทั้งนี้ ขอให้ทุกหน่วยงานที่เกี่ยวข้องบูรณาการการทํางานร่วมกันอย่างใกล้ชิด เพื่อดูแลและอํานวยความสะดวกแต่เป็นไปตามมาตรการสําคัญ รองรับปริมาณนักท่องเที่ยวชาวต่างชาติที่เข้ามามากขึ้น พร้อมขอให้ชาวไทยเป็นเจ้าบ้านที่ดี มีมิตรไมตรี เพื่อสร้างความประทับใจแก่นักท่องเที่ยว” นายอนุชาฯ กล่าว